DJ Snake

Ο **DJ Snake**, γεννημένος ως **Ουιλιάμ Γκριγκασίν** (Παρίσι, 13 Ιουνίου 1986), είναι Γάλλος DJ, συνθέτης και παραγωγός χιπ χοπ και ηλεκτρονικής μουσικής.

## Βιογραφία
### Ξεκινήματα (2011–2013)
Το 2011, ο DJ Snake συνεργάστηκε με την Lady Gaga για την παραγωγή του δίσκου της με τον τίτλο *[[Born This Way]]*. Αυτή του η δουλειά του απέφερε μία υποψηφιότητα στα Grammy για το βραβείο του Δίσκου της Χρονιάς τον Φεβρουάριο του 2012. Ο DJ Snake ήταν από κοινού συνθέτης του κομματιού με τίτλο *[[Government Hooker]]*. Το 2013, πραγματοποίησε remixes για τα κομμάτια *[[New Slaves]]* του Kanye West, *[[You Know You Like It]]* της AlunaGeorge, *[[It's You]]* των Duck Sauce, *[[Bubble Butt]]* των Major Lazer και, τέλος, του κομματιού *[[Move Your Feet]]*. Το 2013, ο DJ Snake συνέθεσε και παρήγαγε τρία κομμάτια για τον δίσκο με τον τίτλο *[[Artpop]]* της Lady Gaga: το *[[Applause (τραγούδι)|Applause]]*, *[[Sexxx Dreams]]* και το *[[Do What U Want]]*.

### ''Turn Down for What'' (2013–2014)
Τον Δεκέμβριο του 2013, κυκλοφόρησε το κομμάτι με τίτλο *[[Turn Down for What]]* από την δισκογραφική εταιρεία Columbia Records. Το τραγούδι έγινε γνωστό μέσω διαφήμισης της εταιρείας Sol Republic, η οποία κυκλοφόρησε τον Οκτώβριο του 2013. Το *[[Turn Down for What]]* πέτυχε να εισέλθει στο Top 10 του Billboard's Dance/Electronic, κατά την διάρκεια της τελευταίας εβδομάδας του Δεκεμβρίου. Τον Ιανουάριο του 2014, το single, το οποίο είχε πετύχει να εισέλθει εντός του Top 5 των Dance/Electronic Charts, έφτασε στην 38η θέση του ''Billboard'' Hot 100. Το τραγούδι έγινε χρυσός δίσκος τον Φεβρουάριο του 2014 και πλατινένιος τον Μάρτιο του 2014. Το κομμάτι εισήλθε στο Top 10 του *Billboard* Hot 100 τον Απρίλιο του 2014. Το μουσικό βίντεο του κομματιού κυκλοφόρησε τον Μάρτιο του 2014, ενώ αριθμεί σήμερα παραπάνω από 500 εκατομμύρια προβολές στο YouTube.

### ''Lean On'' και ''Encore'' (2015-)
Στον ραδιοφωνικό σταθμό Skyrock και πιο συγκεκριμένα στην εκπομπή του Difool, παρουσία του DJ Snake, ο παρουσιαστής ανέφερε την πιθανότητα συνεργασίας του τελευταίου με την Rihanna. Λίγες εβδομάδες αργότερα και πιο συγκεκριμένα στο Equinox Radio Barcelona, σε συνέντευξη που έδωσε στα πλαίσια του μουσικού φεστιβάλ Sonar, ο DJ Snake διέψευσε την συγκεκριμένη πληροφορία και απέκλεισε οποιαδήποτε συνεργασία με την τραγουδίστρια. Το 2015, συνεργάστηκε με τον Diplo και το συγκρότημά του, Major Lazer, για την παραγωγή του κομματιού *Lean On*, κάτι που τον έκανε γνωστό και στις Ηνωμένες Πολιτείες, λόγω της επιτυχίας του συγκεκριμένου κομματιού. Το κομμάτι του με τίτλο *You Know You Like It*, το οποίο ηχογραφήθηκε σε συνεργασία με την AlunaGeorge το 2014, γνώρισε, επίσης, ιδιαίτερη επιτυχία στην διάρκεια του αμέσως επόμενου καλοκαιριού.

Ο DJ Snake κυκλοφόρησε το επόμενο single του με τίτλο "Middle" στις 16 Οκτωβρίου 2015. Το τραγούδι κυκλοφόρησε από την Interscope Records, την Mad Decent και την Spinnin' Records, σε συνεργασία με τον Άγγλο τραγουδιστή Bipolar Sunshine. Το βίντεο του συγκεκριμένου κομματιού κυκλοφόρησε στις 16 Μαρτίου 2016, στον επίσημο λογαριασμό του DJ Snake στο YouTube.

Στις 10 Ιουνίου 2016, το single με τίτλο "Talk" κυκλοφόρησε. Ο DJ Snake είχε αφήσει να εννοηθεί, μέσω του επίσημου λογαριασμού του στο Twitter, την πιθανότητα να κυκλοφορήσει το νέο του κομμάτι μερικές ημέρες πριν από την κυκλοφορία του τρίτου single του, σε συνεργασία με την George Maple. Το κομμάτι είχε στοιχεία tropical house και κυκλοφόρησε από την Interscope Records, ενώ έγινε διαθέσιμο προς αγορά στο iTunes στις 10 Ιουνίου 2016. Το μουσικό βίντεο του κομματιού κυκλοφόρησε στον επίσημο λογαριασμό του DJ Snake στο YouTube, στις 11 Ιουλίου 2016. Τον Ιούλιο του 2016, γνωστοποίησε την κυκλοφορία του πρώτου του *studio album*, με τον τίτλο *Encore*, το οποίο και κυκλοφόρησε στις 5 Αυγούστου 2016. Το "Middle" και το "Talk" αποτέλεσαν τα singles του συγκεκριμένου δίσκου. Στις 5 Αυγούστου 2016, ο DJ Snake αποκάλυψε το τρίτο single από τον δίσκο *Encore* με τίτλο "Let Me Love You", σε συνεργασία με τον Καναδό τραγουδιστή Justin Bieber.

## Δισκογραφία

### Δίσκοι

### Singles

### Remixes
* 2013 : Stromae - *Humain à l'eau* (DJ Snake Remix)
* 2013 : Kanye West - *New Slaves* (DJ Snake Remix)
* 2013 : Duck Sauce - *It's You* (DJ Snake Remix)
* 2013 : Major Lazer featuring Bruno Mars, 2 Chainz, Tyga & Mystic - *Bubble Butt* (DJ Snake Remix)
* 2013 : Zedd featuring Hayley Williams - *Stay the Night* (DJ Snake Remix)
* 2014 : Skrillex & Diplo featuring G-Dragon & CL - *Dirty Vibes* (DJ Snake Remix)
* 2014 : I Love Makonnen - *Club Goin' Up on A Tuesday* (DJ Snake Remix)
* 2015 : Tchami featuring Stacy Barthe - *After Life* (DJ Snake & Mercer Remix)
* 2015 : Calvin Harris & Disciples - *How Deep Is Your Love* (DJ Snake Remix)

## Παραπομπές


## Εξωτερικοί Σύνδεσμοι
* 
*  

Κατηγορία:Γάλλοι DJs
Κατηγορία:Γάλλοι συνθέτες
Κατηγορία:Γάλλοι μουσικοί παραγωγοί